कत्चल भाषा
कत्चल (Katchal) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी कत्चल द्वीप पर केन्द्रित हैं। इसके पड़ोसी ट्रिन्केट द्वीप पर इसकी एक उपभाषा बोली जाती है। कत्चल भाषा और ट्रिन्केट भाषा के बोलने वाले एक-दूसरे को समझ सकते हैं लेकिन वे किसी भी अन्य मध्य निकोबारी भाषा को नहीं समझ सकते। २००४ की सूनामी के बाद ट्रिन्केट के सभी लोगों को कत्चल और कमोर्ता द्वीप पर लाया गया और अनुमान है कि, जैसे वे स्थानीय आबादी में घुलमिल जाते हैं, ट्रिन्केट उपभाषा विलुप्त हो जायेगी।